
17.11.2008

Җомга, 14 нче ноябрьдә, Татарстан Республикасы Премьер-министрының беренче урынбасары – Татарстан Республикасы Чирәмдәге хоккей федерациясе президенты Борис Павлов Татарстан Республикасы Чирәмдәге хоккей федерациясе башкарма комитетының киңәйтелгән утырышын үткәрде. Утырыш Казанда Чирәмдәге хоккей үзәгендә узды. Төп мәсьәлә 2009–2013 елларда Татарстанда чирәмдәге хоккейны үстерү концепциясе турында фикер алышу булды.

14.11.2008

Бүген Татарстан Республикасы Министрлар Кабинетында узган очрашуда “Махсус икътисади зоналар” ААҖ нең генераль директоры Сергей Лёвкин һәм Татарстан Хөкүмәте башлыгы Рөстәм Миңнеханов сәнәгый җитештерү тибындагы “Алабуга” махсус икътисади зонасының киләчәктәге үсеш мәсьәләләре турында фикер алыштылар. Шуны да искәртик: Сергей Лёвкин бүген бер көнлек эшлекле визит белән Татарстан башкаласы Казанда.

14.11.2008

Киләсе 2009 ел “Алабуга” махсус икътисади зонасы өчен алдагылары кебек үк уңышлы булачак. Бүген җитештерү-сәнәгать тибындагы “Алабуга” махсус икътисади зонасының киләчәктәге үсеш мәсьәләләренә багышланган киңәшмә ахырында бу турыда журналистларга “Махсус икътисади зоналар” ААҖ нең генераль директоры Сергей Лёвкин хәбәр итте.

14.11.2008

Татарстан Республикасы Премьер-министрының беренче урынбасары Борис Павлов “Иң яхшы тәҗрибә - иң яхшы тормыш өчен” Бөтенроссия форумында катнашты.

Чара Бөтендөнья сыйфат көне һәм Европа атналыгына багышланган һәм Липецкта уза.

Беренче вице-премьер Татарстан Республикасы Хөкүмәте исеменнән форумда катнашучыларны Бөтендөнья сыйфат көне белән котлады, Татарстан Республикасы Премьер-министры Рөстәм Миңнеханов исеменнән сәламләү сүзен юллады.

12.11.2008

Кичә, 11 нче ноябрьдә, Татарстан Республикасы Премьер-министрының беренче урынбасары Борис Павлов “Россия төбәкләренә инвестицияләр” икенче халыкара саммитында (Мәскәү, “Мариотт Гранд Отель”) катнашты. Саммитта катнашучылар алдында чыгыш ясап, Борис Павлов Татарстанның инвестицион мөмкинлекләрен тәкъдим итте һәм сәнәгать өлкәләрендә Россия инвесторларын гына түгел, чит илнекеләрен дә җәлеп иттерә һәм гамәлгә ашырылдыра торган республика өстенлекле инвестицион һәм инновацион проектлары турында сөйләде.

11.11.2008

2009 елда Татарстан Республикасында, алдан исәпләүләр буенча, бердәм дәүләт имтиханын (БДИ) 38 меңнән артык кеше тапшырачак. Шуларның 25 меңнән артыгы – гомуми белем бирү мәктәпләрен тәмамлаучылар, 3300 дән артык кеше – башлангыч һәм һөнәри белем бирү учреждениеләрен тәмамлаучылар, 800 гә якыны - Россия Федерациясе Кораллы көчләре сафларында хезмәт иткән кешеләр һ.б. Бу турыда бүген Татарстан Республикасы Министрлар Кабинетында узган традицион брифингта Татарстан Республикасының мәгариф һәм фән министры урынбасары Людмила Ногманова хәбәр итте.

10.11.2008

Бүген Татарстан Республикасы Министрлар Кабинетының чираттагы утырышында 2008 елда республика министрлыклары һәм ведомстволарының Татарстан Республикасы Президенты Минтимер Шәймиевнең конкрет йөкләмәләре буенча (Татарстан Республикасы Президентының Татарстан Республикасы Дәүләт Советына Юлламасын үтәү кысаларында) ничек эшләүләре турында сүз барды. Утырышны Татарстан Премьер-министры Рөстәм Миңнеханов үткәрде.

10.11.2008

Бүген Татарстан Республикасы Премьер-министры Рөстәм Миңнеханов Татарстан Республикасы Министрлар Кабинетында Гарәп сәүдә үзәге җитәкчесе Азиф Аяз әфәнде (Кувейт) һәм “CGGC International” компаниясе (Кытай) вәкилләрен кабул итте.

Очрашуда шулай ук Татарстан Республикасының транспорт һәм юл хуҗалыгы министры Илдус Фәсхетдинов, Татарстан Республикасының төзелеш, архитектура һәм торак-коммуналь хуҗалык министры урынбасары Раузил Хаҗиев, “Связьинвестнефтехим” ААҖ нең генераль директоры Валерий Сорокин һ.б. катнашты.

Очрашу барышында “CGGC International” (China Gezhouba (Group) Corporation) ның вице-президенты Татарстан Хөкүмәте башлыгы өчен Кытайның бу зур төзелеш компаниясе мөмкинлекләрен тәкъдир итте.

07.11.2008

Октябрьдә Татарстан Республикасында 115,9 кв. метр торак тапшырылган, бу сентябрьдәге күрсәткечтән 1,8 тапкыр түбәнрәк. Гомумән алганда, республикада торак тапшыру темпларының кимүе күзәтелә. Бу турыда бүген Татарстан Республикасы Министрлар Кабинетында узган киңәшмәдә Татарстан Республикасының төзелеш, архитектура һәм торак-коммуналь хуҗалык министры Марат Хөснуллин хәбәр итте. Киңәшмәне Татарстан Премьер-министры Рөстәм Миңнеханов үткәрде. Анда видеоконференцэлемтә режимында республиканың барлык муниципаль районнары администрацияләре вәкилләре катнашты.

07.11.2008

Татарстан Республикасында 2008 елның III кварталына яшәү минимумының күләме җан башына исәпләгәндә 3830 сум дип расланды. Бу турыдагы карарга бүген Татарстан Республикасы Премьер-министры Рөстәм Миңнеханов кул куйды. Хезмәткә яраклы халык өчен яшәү минимумының күләме 4235 сум тәшкил иткән, пенсионерлар өчен – 2702 сум, балалар өчен – 3669 сум.
Рәсми Татарстан